section_heading: Instrumenti i metode organizacije znanja
paragraph_text: Organizacija znanja, u pravilu, nastaje uz pomoć različitih sadržajnih sistema (Knowledge Organization Systems - KOS) koji, između ostalog, pomažu pri utvrđivanju sistematske, kontrolirane i jedinstvene terminologije. Razvija mentalitet razmjene i dijeljenja znanja, otvara nove kanale protoka znanja, te govori o svijetu radnika znanja (knowledge worker) i menadžera znanja (knowledge manager), a konačno i o društvu znanja koje ima veliku ulogu, odnosno dvostruku ulogu, kao prezenter i kao prikupljač novih informacijâ vezanih uz znanje i organizaciju istog.